Pirkimo sąlygų 2 priedas „Techninė specifikacija“

AVID PROGRAMINĖS ĮRANGOS PALAIKYMO PASLAUGŲ PIRKIMO
TECHNINĖ SPECIFIKACIJA

1. VšĮ Lietuvos nacionalinis radijas ir televizija (toliau – Perkančioji organizacija) siekia įsigyti turimos ir naudojamos medija valdymo ir archyvavimo programinės įrangos AVID (toliau – Įranga) palaikymo paslaugas (toliau - Paslaugos).
2. Šiuo metu Perkančioji organizacija naudoja medija valdymo ir archyvavimo programinę įrangą AVID, kurią įsigijo iš Europos Sąjungos struktūrinių fondų lėšų bendrai finansuojamo projekto Nr. 02.3.1-CPVA-V-526-01-0005 „Naujos kartos elektroninių paslaugų kūrimas LRT archyvo duomenų pagrindu“ bei įsipareigojo palaikyti Įrangą ne trumpiau nei 5 metus po projekto finansavimo pabaigos.   
3. Šiuo pirkimu siekiama pratęsti turimos Įrangos palaikymą.
4. Įranga, kuriai teikiamos Paslaugos, nurodyta šios techninės specifikacijos 2-oje lentelėje. Paslaugos, atitinkančios techninės specifikacijos reikalavimus, turi būti teikiamos adresu S. Konarskio g. 49, 03123 Vilnius, arba nuotoliniu būdu. Pirmenybė teikiama nuotoliniam Paslaugų teikimui, o jei nuotoliniu būdu Paslaugų suteikti neįmanoma, jos turi būti teikiamos fiziškai atvykus į Perkančiosios organizacijos buveinę. 
5. Paslaugų teikimo terminas – 12 (dvylika) mėnesių, Paslaugas pradedant teikti pasirašius ir įsigaliojus Sutarčiai, bet ne anksčiau kaip nuo 2025 m. birželio 16 d., 00:00 val. Jei Sutartis pasirašoma ir įsigalioja vėliau nei 2025 m. birželio 16 d., 00:00 val., Paslaugos teikiamos 12 (dvylika) mėnesių nuo sekančios Sutarties pasirašymo ir įsigaliojimo dienos, 00:00 val. Paslaugų teikimo terminas gali būti pratęstas ne daugiau kaip 2 (du) kartus po 12 (dvylika) mėnesių sutartyje numatytomis sąlygomis. 
6. Konkretūs reikalavimai Paslaugoms:
6.1. Paslaugų teikėjas privalo suteikti LRT nepertraukiamą prieigą prie Įrangos gamintojo žinių bazės (angl. knowledge base) ir produktų forumų (www.avid.com/support), užtikrindamas galimybę jais naudotis 24 valandas per parą, 7 dienas per savaitę (24x7) visą Paslaugų teikimo laikotarpį. Paslaugų teikėjas taip pat privalo suteikti visus reikalingus prisijungimo duomenis ir užtikrinti jų tinkamą veikimą.
6.2. LRT visą Paslaugų teikimo laikotarpį suteiks Paslaugų teikėjui nuotolinį prisijungimą prie Įrangos, reikalingą Paslaugoms teikti. Esant būtinybei ir iš anksto suderinus, LRT taip pat suteiks Paslaugų teikėjui tiesioginį nuotolinį prisijungimą per Privilegijuotos prieigos valdymo sistemą (angl. Privileged Access Management, PAM), užtikrinančią saugų ir kontroliuojamą prieigos valdymą. Šis prisijungimas bus suteikiamas tik konkrečios užduoties vykdymui ir tik ribotam laikotarpiui.
6.3. Reikalavimai Įrangos gedimų registravimui ir sprendimui:
6.3.1. Perkančioji organizacija turi galėti registruoti Įrangos gedimus internetu bet kuriuo paros metu, visą Paslaugų teikimo laikotarpį, įskaitant savaitgalius ir šventines dienas.
6.3.2. Gedimai turi būti klasifikuojami į ne mažiau kaip 2 (dvi) kategorijas:
6.3.2.1. kritiniai gedimai – kuriems įvykus Įranga nustoja veikti arba praranda esminį funkcionalumą, dėl kurio tampa neįmanoma atlikti pagrindinių sistemos užduočių;
6.3.2.2. nekritiniai gedimai – visi kiti gedimai, kurie netrukdo Įrangos veikimui ar jos pagrindinėms funkcijoms.
6.3. Reikalavimai reakcijos laikui į užregistruotus gedimus bei jų sprendimo terminai pateikti 1-oje lentelėje.
1 lentelė
	Eil. Nr.
	Gedimo tipas
	Reagavimo laikas
	Gedimo šalinimo laikas

	1.
	Kritinis gedimas
	1 val.
	12 val.

	2.
	Nekritinis gedimas
	8 darbo val.*
	48 darbo val.*


* darbo dienos valandos nuo 8:00 val. iki 17:00 val. (GMT)
6.3.4. LRT suteiks visą būtiną informaciją Paslaugos teikėjui apie gedimus, nedelsdamas atsakys į Paslaugų teikėjo klausimus ir teiks pagalbą testuojant Įrangą, nustatant gedimo priežastis bei jas šalinant.
6.3.5. Įvykus kritiniam gedimui, Paslaugų teikėjas privalo atsakyti į Perkančiosios organizacijos skambučius nurodytu palaikymo telefonu 24 valandas per parą, 7 dienas per savaitę (24x7) visą Paslaugų teikimo laikotarpį. Kritinių gedimų šalinimui Paslaugų teikėjas turi suteikti aukščiausią prioritetą.
6.4. Įrangos gamintojui pateikus pataisymus (angl. program patch), Paslaugų teikėjas privalo juos įdiegti į Perkančiosios organizacijos Įrangą, atsižvelgdamas į atnaujinimo svarbą. Kritiniai atnaujinimai turi būti įdiegti ne vėliau kaip per 24 darbo valandas nuo gamintojo pranešimo apie juos Paslaugų teikėjui. Paslaugų teikėjas privalo informuoti Perkančiąją organizaciją apie numatomą atnaujinimo diegimą ir suderinti jo laiką. Ši paslauga turi būti įskaičiuota į bendrą pasiūlymo kainą ir nėra papildomai apmokestinama.
6.5. Paslaugų teikėjas privalo pagal poreikį diegti Įrangos gamintojo teikiamus atnaujinimus ar klaidų taisymus. Diegimas atliekamas pagal suderintą su Perkančiąja organizacija grafiką, atsižvelgiant į galimą AVID stabdymo poreikį, galimus sutrikimus ir veikimo atstatymą nesėkmės atveju. Ši paslauga turi būti įskaičiuota į bendrą pasiūlymo kainą ir nėra papildomai apmokestinama.
6.6. Paslaugos turi būti teikiamos lietuvių ir / arba anglų kalbomis, pirmenybę teikiant bendravimui lietuvių kalba. Jei dėl teikiamų Paslaugų pobūdžio bendravimas lietuvių kalba nėra įmanomas, naudojama anglų kalba.
6.7. Paslaugos turi būti teikiamos pagal gamintojo nustatytas priežiūros ir techninio palaikymo sąlygas.
7. Įranga, kuriai perkamos Paslaugos:
7.1. LRT Įrangoje naudoja tik gamintojo AVID pateiktus ir patvirtintus produktus, išvardytus 2-oje lentelėje.
2 lentelė
	Eil. Nr.
	Įrangos pavadinimas
	Mat. vnt.
	Kiekis

	1.
	Interplay  MAM Foundation Base Kit.
	vnt.
	1

	2.
	Additional Server Kit.
	vnt.
	1

	3.
	Digital Tape Archive (with SGL or FPD connector) Kit.
	vnt.
	1

	4.
	Media Operations Data Model Kit.
	vnt.
	1

	5.
	MediaCentral Connector for Telestream Vantage.
	vnt.
	1

	6.
	MediaCentral UX Base Client Single License.
	vnt.
	60

	7.
	Interplay MAM audio only workflow kit.
	vnt.
	1

	8.
	Reporting Module Kit.
	vnt.
	1

	9.
	Additional Custom Report Kit.
	vnt.
	2

	10.
	XML Metadata File Import Kit.
	vnt.
	1

	11.
	LDAP integration module.
	vnt.
	1



8. Perkančioji organizacija taiko aplinkos apsaugos kriterijus nurodytus 3-oje lentelėje šiame pirkime įsigyjamoms Paslaugoms:
3 lentelė
	Eil. Nr.
	Aplinkos apsaugos reikalavimai
	Techninės specifikacijos punktai, kuriems taikomi aplinkos apsaugos reikalavimai
	Atitiktį reikalavimams įrodantys dokumentai

	1.
	Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., programavimo ir informacinių sistemų priežiūros paslaugos ir kitos paslaugos)
(Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.3 papunktis).
	Taikoma visam
pirkimo objektui
	Dokumentų pateikti nereikalaujama



9. Šis pirkimas laikomas susijusiu su nacionaliniu saugumu, todėl šio pirkimo atžvilgiu keliami specialieji reikalavimai Paslaugų teikėjo siūlomoms paslaugoms, nurodytoms šioje Techninėje specifikacijoje, siekiant užtikrinti šalies nacionalinio saugumo interesus. Nacionalinio saugumo reikalavimai paslaugoms nurodyti Pirkimo sąlygų 5 skyriuje. 

